Кангрэгацыя жыве і служыць згодна духоўнасці св. Альфонса Лігуоры і св. Тэрэзы ад Дзіцяткі Ісуса, апякункі місій. Гісторыя сёстраў рэдэмптарыстак-місіянерак пачынаецца ў пасляваеннай Германіі, калі святары-рэдэмптарысты Мюнхенскай правінцыі адчулі неабходнасць у дапамозе сёстраў у місіянерскай працы. Першапачаткова гаворка ішла аб стварэнні кангрэгацыі, структура і мэты якой адпавядалі б Кангрэгацыі рэдэмптарыстаў з супольным жыццём і манаскімі зарокамі.